Indholdsplan 2022 - 23

# Indhold

Forord 3

Kapitel 1: Skolens virke 4

* 1. : Historie 4
	2. : Formål 5
	3. : Værdigrundlag 5

Kapitel 2: Efterskolelivet 6

* 1. : Livet på Frøslevs Efterskole 6
		1. : Pædagogisk hovedsigte 7
		2. : Seks vigtige regler på Frøslevs Efterskole 9
		3. : Boforhold 11
	2. : Skoleåret 12
		1. : Årskalender - skolestart – ferier mm 12
		2. : Normaluger 13
		3. : Anderledes uger 13
		4. : Weekender 13
	3. : Hverdagen på Frøslevs Efterskole 14
		1. : Dagsprogram (normalt) 14
		2. : Måltider 14
		3. : Samlinger 15
		4. : Skolegang 16
		5. : Lektietid 17
		6. : Rengøring 17
		7. : Fritid 17
		8. : Aftenarrangementer 18
		9. : Vagt og tilsyn 18
	4. : Elev- og forældrekontakt 19
		1. : Kontaktlæreren 19
		2. : Kontaktgruppen 19
		3. [: Forældrekontakt 20](#_TOC_250044)
	5. [: Kultur, folkelig oplysning og demokratisk dannelse 21](#_TOC_250043)
		1. [: Kulturarrangementer (foredrag og koncerter m.m.) 21](#_TOC_250042)
		2. [: Kontaktgruppearrangementer 21](#_TOC_250041)
		3. [: Fællesrådet 21](#_TOC_250040)
		4. [: Lejrråd 22](#_TOC_250039)

[Kapitel 3: Obligatoriske fag og den boglige undervisning 23](#_TOC_250038)

* 1. [: Dansk 23](#_TOC_250037)
	2. [: Matematik 23](#_TOC_250036)
	3. [: Sprogfag 24](#_TOC_250035)
		1. [: Engelsk 24](#_TOC_250034)
		2. [: Tysk 25](#_TOC_250033)
	4. : Naturfag 25
		1. : Fysik/Kemi 25
		2. : Geografi 26
		3. [: Biologi 26](#_TOC_250032)
	5. [: Medborgerskab 27](#_TOC_250031)
	6. [: Andre obligatoriske fag og undervisningsforløb 27](#_TOC_250030)
		1. [: Idræt 27](#_TOC_250029)
		2. [Projekt i 8. klasse Fejl! Bogmærke er ikke defineret.](#_TOC_250028)
		3. [Kost og Motion 28](#_TOC_250027)
	7. [Afsluttende prøver m.m 28](#_TOC_250026)
		1. [Vejledning i prøveperioden 28](#_TOC_250025)
		2. [Projekt i 9. klasse 28](#_TOC_250024)

[Kapitel 4: 10. klasse 29](#_TOC_250023)

[4.1 Formålsbeskrivelse 10. klasse 29](#_TOC_250022)

[Kapitel 5: Linjefag og valgfag 29](#_TOC_250021)

* 1. [: Dans 29](#_TOC_250020)
	2. [: Film 30](#_TOC_250019)
	3. [: Musik 30](#_TOC_250018)
	4. [: Lyddesign 32](#_TOC_250017)
	5. [: Teater 33](#_TOC_250016)
	6. [: eSport 34](#_TOC_250015)
	7. [Valgfag 34](#_TOC_250014)

[Kapitel 6: Anderledes uger, musical og andre aktiviteter 34](#_TOC_250013)

* 1. [: Anderledes uger i årskalenderen 34](#_TOC_250012)
		1. [: Introuge 35](#_TOC_250011)
		2. [: Linjefagsuge 35](#_TOC_250010)
		3. [: Mundtlig prøveperiode 35](#_TOC_250009)
		4. [: Afslutningsuge/-tur 35](#_TOC_250008)
	2. [: Musical 36](#_TOC_250007)
		1. [: Det pædagogiske sigte med musicalen 36](#_TOC_250006)
		2. [: Audition 36](#_TOC_250005)
		3. [: Musicalproduktionen 37](#_TOC_250004)
	3. [: Andre aktiviteter på Frøslevs Efterskole 37](#_TOC_250003)
		1. [: Forældreweekend 37](#_TOC_250002)
		2. [: Efterskolernes dag 37](#_TOC_250001)

Kapitel 7: Skole- og erhvervsvejledning 37

7.1: Generelt om skole- og erhvervsvejledning på Frøslevs Efterskole 37

[Kapitel 8: Inklusionstilbud på Frøslevs Efterskole 38](#_TOC_250000)

8.1 Inklusiontilbud 38

# Forord

Nærværende indholdsplan for Frøslevs Efterskole er en samlet beskrivelse af indholdet af et skoleår. I indholdsplanen beskriver vi den undervisning og det samvær, som udgør et efterskoleophold på skolen.

Undervisningen og samværet på Frøslevs Efterskole sigter imod at give eleverne livsoplysning, folkelig oplysning og demokratisk dannelse. Vi håber, at det er klart for læseren, hvordan vi her på skolen, gennem undervisningen og dagliglivet, arbejder med de tre ovennævnte begreber.

En indholdsplan er også en form for manual til skoleåret. Ved at bruge den som opslagsværk, kan du få oplysninger om årskalender, skema, dagligdagen og særlige arrangementer.

En indholdsplan for en efterskole må ikke være noget statisk og ufleksibelt. Der skal være mulighed for at få en god idé i løbet af et skoleår. Derfor kan der opstå situationer, hvor vi vil foretage justeringer og ændringer i indholdsplanen.

Vi håber, at læseren gennem indholdsplanen får et godt indtryk af undervisningen og dagliglivet på Frøslevs Efterskole.

Frøslev september 2020

# Kapitel 1: Skolens virke

## : Historie

I 1994 blev en arbejdsgruppe, med formål at etablere Frøslevs Efterskole, nedsat. Arbejdet i gruppen førte frem til, at der den 17. maj 1995 kunne indkaldes til stiftende generalforsamling.

Frøslevs Efterskole var en realitet og skolens formål var at drive en Grundtvig/koldsk efterskole med nøgleordene: Frihed, ansvar og hensyn og med et skyldigt hensyn til stedets kultur, natur og historie.

Den 11. august 1996 ankom de første 92 elever til skolen. Den 11. oktober var den officielle indvielse af skolen, hvor daværende undervisningsminister Ole Vig Jensen holdt festtalen.

I 1998 kunne skolen tage den første store udvidelse i brug – skolen kreative hus K4. Huset indeholder gode rammer for tekstil, billedkunst og keramik.

I 2001 blev bygning B7 indviet af daværende miljøminister Hans Chr. Schmidt. Med denne ibrugtagning var rammerne for fysik og musik ideelle. Fysik med auditorium og to musiklokaler med tilhørende lydstudie.

Løbende har skolen renoveret samtlige rum, og også skolens egen teatersal er i dag veludstyret med en permanent scene og professionelt lys- og lydudstyr.

I år 2006 blev skolens hovedbygning renoveret med blandt andet ny spisestue og gode undervisningslokaler.

I år 2011 blev bygning K18 indviet af Aabenraas borgmester Tove Larsen. Dermed fik skolen et nyt og større dansestudie samt nye undervisningslokaler.

I år 2015 blev der af Aabenraa kommune bevilget renovering af 2 af de 3 værelsesbarakker med helt nye badeværelser, udsugning, skabe, lofter og senge.

I 2021 blev der af Aabenraa kommune bevilget Renovering af værelserne i K6. Samtidig blev K4 omdannet fra kreativt værksted til 10 årgangs lokaler.

I 2022 blev skolens navn logo og værdigrundlag ændret på den årlige generalforsmaling

Frøslevs Efterskole er i dag en moderne skole, som tilbyder boglig undervisning på højt niveau samt syv stærke linjefag: Teater – Musik – Dans – Film – Lyddesign – eSport - Ridning .

Skolen råder som sagt over meget fine faciliteter som bl.a. en veludstyret teatersal, lyse og behagelige undervisningslokaler, stort fysiklokale, dansestudie og to musiklokaler med tilhørende lydstudie en hyggelig foredragssal og et stort lokale beregnet kun til eSport.

I løbet af skoleåret arrangeres flere teater-, musical- og koncertoplevelser både på skolen og i større koncert- og teatersale uden for skolen.

Skolens linjefagshold er også meget udadrettede. Eksempelvis kan nævnes, at der i foråret planlægges turnéer for musik-, teater- og danselinjen, hvor filmlinjen og tager med som bagscenefag. Linjefagene eSport og ridning vil arrangere deres egne events med turneringer eller stævner. Vi tilbyder undervisning for elever i 8., 9. og 10. klasse. Undervisningens del- og slutmål står mål med folkeskolens. Samtidig tilbydes folkeskolens afgangsprøve for 9. klasse samt folkeskolens 10 kl. prøve for de 10. klasses elever der vælger dette.

Fra august 2011 har skolen tilbudt en anderledes 10. årgang, der er særligt studieafklarende og studieforberedende, og med læring til livet i stedet for til prøver. Emner som ”hvordan klarer du dig for en SU” ”Hvordan finder jeg ud af hvad jeg skal stemme” og lign. læring til livet emner vil indgå.

Eleverne er indkvarteret på dobbelt- eller 3 mandsværelser med eget toilet/bad (et enkelt 4 mands værelse), ligesom der er trådløst internet over hele skolen.

## : Formål

Skolens formål er at drive en efterskole på grundlag af Grundtvigs og Kolds skole-, livs- og menneskesyn inden for rammerne af gældende regler om frie kostskoler.

## : Værdigrundlag

På grundlag af formålet vil skolen tilstræbe at skabe et miljø, hvor eleven sammen med kammerater og medarbejdere deltager i et fællesskab og en undervisning, baseret på værdierne engagement, troværdighed og tryghed.

Vi ønsker at skabe en hverdag, der giver mulighed for faglig fordybelse, og som motiverer til at tage ansvar for egen læring.

Vi ønsker at motivere til selvstændigt at vise initiativ, tage ansvar for sig selv og egne handlinger samt indgå i et forpligtende fællesskab.

Vi ønsker at opbygge et tolerant fællesskab med respekt for menneskers forskellighed.

# Kapitel 2: Efterskolelivet

## : Livet på Frøslevs Efterskole

Rammerne for livet på Frøslevs Efterskole etableres ud fra nogle i forvejen givne fysiske og lovgivningsmæssige rammer på den ene side, og på den anden side de pædagogiske rammer, som medarbejderne på Frøslevs Efterskole er med til at skabe, men som i sidste ende først bliver ”levende” i samvær og samspil med eleverne på skolen. Af de på forhånd givne rammer for livet på Frøslevs Efterskole skal nævnes:

* + - At Frøslevs Efterskole driver efterskole fra nogle bygninger og på et område med en ganske særlig historie, som må omgås med en særlig respekt (jf. 1.1: Historie)
		- At Frøslevs Efterskole driver efterskole på grundlag af gældende lov om *Frie kostskoler (LBK nr. 869 af 11.09.2009)*, der sætter de lovgivningsmæssige rammer for skolens virke.

Disse fysiske og formelle rammer for livet på FLE er givet i forvejen og betinger skolens virke. I dette

kapitel tematiseres de pædagogiske rammer og indhold, som alle medarbejderne på Frøslevs Efterskole er med til at bestemme på hvert deres område. Pædagogiske rammer, som vi anser som det bedste udgangspunkt for at skabe en god og levende efterskole for de elever, der har valgt at bruge et eller flere år på Frøslevs Efterskole.

### : Pædagogisk hovedsigte

I *lov om Frie kostskoler*s *formålsparagraf* gives, at bl.a. efterskoler skal tilbyde *undervisning af bred almen karakter* og *samvær*, hvis hovedsigte er *livsoplysning*, *folkelig oplysning* og *demokratisk dannelse* og særligt for efterskoler, at undervisningen og samværet sigter mod *elevernes hele menneskelige udvikling og modning samt deres almene opdragelse og uddannelse. (LBK nr. 869 af 11.09.2009 § 1)* Denne formålsbeskrivelse tager vi på Frøslevs Efterskole alvorligt. Som beskrevet under skolens formål og værdigrundlag (jf. 1.2: Formål og 1.3: Værdigrundlag), så mener vi, at dette overordnede formål for efterskolers virke bedst realiseres på et værdimæssigt grundlag af et grundtvig/koldsk skolesyn, der som tradition naturligvis tilpasses samfundsudviklingen.

Fra den grundtvigske arv vægter vi især det *historisk-poetiske*, hvor *fortællingen* står i centrum. At sætte det *historisk-poetiske* og *fortællingen* i centrum handler for os om at *oplyse* eleverne om, at de allerede er en del af en historie og en eller mange fortællinger, der rækker ud over dem selv, men som de også er en del af og i det små er medfortæller af. At sætte fortællingen i centrum gælder altså både de store fortællinger, som eleverne kan møde *i undervisningen*, *til foredrag*, *i fortælletimer* og *i den danske sangskat til morgensang,* eller de fortællinger som eleverne selv er med til at fortælle gennem skolens årlige *musical*, turneer med skolens *linjefag*, men også de små historier, som eleverne selv er en del af og fortæller til og om hinanden – og om deres efterskoleophold når året er slut. Derudover lægger vi i den grundtvigske tradition vægt på *frisind* og *rummelighed* og forsøger i den ånd at skabe en skole og et *leverum*, hvor der er *højt til loftet*. Dvs. en skole, hvor eleverne ikke hele tiden oplever, at de bliver begrænset i deres udfoldelsesmuligheder, og hvor der er *rum for forskellighed*, men også at alle hver især lærer at stå til *ansvar* for sine handlinger over for *hinanden* og *fællesskabet*.

Fra den koldske arv vægter vi især det *familiære* i samværet med eleverne og værdien af fordybelsen i det længerevarende praktiske arbejde ved siden af den boglige undervisning. På Christen Kolds tid var dette kendetegnet ved hårdt fysisk landligt og husligt arbejde ved siden af den boglige undervisning. I det moderne eller senmoderne samfund, hvor megen værdiskabelse finder sted inden for det kulturelle område, ligger det praktiske modstykke til den boglige undervisning primært i vores kreative linjefag, der, hvad enten der er tale om *teater*, *dans*, *musik, film*, *lyddesign, ridning eller eSport,* kræver fordybelse og hårdt praktisk arbejde for at blive godt og netop *fortælle den historie, vi ønsker at være medfortæller af*. Desuden skal der også i dag som for 150 år siden løbende gøres ordentligt rent, for at vi over 100 mennesker kan være i samme rum og bevare højden til loftet. I det hele taget lægger vi i den koldske tradition vægt på *evnen* og *viljen* til det hårde praktisk-pædagogiske arbejde, der skal til for at skabe en skole i den grundtvigske ånd. Kort sagt; *at kunne omsætte store ideer til praktisk pædagogisk virkelighed*.

Vi mener, at en efterskole baseret på et grundtvig/koldsk skolesyn stadig er den skoleform, der både åndeligt og praktisk ruster vores elever til nu og fremover at navigere i senmodernitetens ofte komplekse og endda kaotiske samfund. Vi ønsker derfor at skabe en skole, hvor så mange af vores elever som muligt vil gøre deres år på Frøslevs Efterskole til en vigtig del af deres livsfortælling og måske til et af de bedste og mest værdifulde år i deres liv. Dette er det pædagogiske hovedsigte med livet på Frøslev Efterskole.

I det følgende vil vi uddybe et par af de begreber, vi finder væsentlige for at videreføre traditionen fra Grundtvig og Kold på moderne vilkår.

#### : Om livsoplysning, folkelig oplysning og demokratisk dannelse

Begreberne *livsoplysning*, *folkelig oplysning* og *demokratisk dannelse* indgår som nævnt i formålsparagraffen for den gældende lov om frie kostskoler og er dermed givet som ramme for en efterskoles virke men ligger også fint i forlængelse af den frie grundtvig/koldske skoletradition.

Ved *livsoplysning* forstår vi oplysning om menneskets grundlæggende livsbetingelser og derigennem tilvejebringelse af indsigt i ens eget livs grundlæggende betingelser og muligheder. I et lidt andet sprogunivers ville man kalde det selvindsigt. For teenagere i alderen 14-17 år handler det helt grundlæggende om en modningsproces, hvor man løbende lærer, at ens liv består af nogle betingelser, som både sætter begrænsninger men også udstikker muligheder for ens videre liv, samt at det meget snart er ens eget ansvar at gribe disse muligheder. Kort sagt handler livsoplysning om at tilvejebringe indsigten i, at man fremefter *har ansvaret for sit eget liv* – hvilket selvfølgelig er noget lettere sagt end gjort. I praksis handler det om, at eleverne dels i undervisningen, dels i samværet med skolens lærere og andet personale og dels i forbindelse med andre aktiviteter møder *historier*, *mennesker* og *deres fortællinger*, som de umiddelbart kan relatere til. Det handler også om, at de løbende bliver udfordret og møder historier, mennesker og deres fortællinger, som de måske ikke umiddelbart kan forstå, men som over tid alligevel gør indtryk og måske ændrer deres syn på verden. Livsoplysning handler om at tilvejebringe den selvindsigt, der netop gør det muligt at navigere i samfundet.

Ved *folkelig oplysning* forstår vi oplysning om mennesket som en del af et folkeligt fællesskab, der både i tid og rum rækker ud over mennesket selv. Folkelig oplysning handler om at tilvejebringe forståelsen af, at man ikke er sig selv nok, men at man som udgangspunkt er forpligtet på et folkeligt fællesskab, der har en historie og dermed både en *fortid*, en *nutid* og en *fremtid,* man må respektere for at være med til at føre det videre.

Folkelig oplysning handler om at tilvejebringe forståelsen af, at man selv har ansvaret for sit liv, men at forpligtelsen på et fællesskab også betyder, at nogle rammer er givet, hvorfor man ikke altid blot kan gøre, som man lyster uden at sætte forholdet til fællesskabet over styr. Folkelig oplysning handler om at tilvejebringe forståelsen af sig selv som *en iblandt andre*.

Dette møder eleverne i undervisningen, hvor specielt fag som historie, kristendom, samfundsfag og dansk kan bearbejde det som tema, men eleverne møder det også i praksis ved, at de under opholdet er en del af en skole og dermed et fællesskab med en historie, der rækker ud over både eleverne selv, men også ud over skolens virke. Et fællesskab med en historie, som eleverne forpligter sig selv til at respektere og at være en del af for at føre det videre. Folkelig oplysning handler om at tilvejebringe indsigten i fællesskabets historie som en forudsætning for at kunne navigere i samfundet.

Ved *demokratisk dannelse* forstår vi oplysningen om demokratiet som styreform og dannelsen i at deltage i den demokratiske proces på en konstruktiv måde. Demokratisk dannelse handler om at tilvejebringe forståelsen af demokratiets historiske og politiske forudsætninger, samt hvordan man kan deltage i den demokratiske proces på forskellige niveauer og gøre sin politiske indflydelse gældende. Tilvejebringelsen af forståelse af demokratiets historiske og politiske forudsætninger møder eleverne i undervisningen i specielt medborgerskabsfagene (historie, samfundsfag og kristendom), men også til morgensamling, hvor vi orienterer om nyheder . Frøslevs Efterskole er som fri skole demokratisk funderet ved at skolens bestyrelse er demokratisk valgt blandt skolekredsens medlemmer. Derfor anser vi det også for væsentligt, at eleverne også i praksis lærer at forholde sig til skolen som et demokratisk fællesskab, hvor de som elever kan få indflydelse på skolens hverdag. Dette finder sted ved, at eleverne på demokratisk vis vælger et elevråd, Demokratisk dannelse handler om at

tilvejebringe både teoretisk indsigt i demokratiets historiske og politiske forudsætninger og praktiske indsigt i, hvordan man deltager i demokratiet og gør sin egen politiske indflydelse gældende, som en forudsætning for

#### : Om rummelighed og værdierne frihed, ansvar og hensyn

*Rummelighed* er et begreb, vi også værdimæssigt forbinder med den grundtvigske arv og spiller en væsentlig rolle i måden, vi som lærere omgås eleverne på, og som vi forsøger at præge dem til at omgås hinanden på.

Ved *rummelighed* forstår vi, at det er vores opgave at skabe en skole og dermed et *rum*, der så vidt muligt også *kan rumme* alle skolens elever. Dette kræver respekt for forskellighed og en forståelse af, at alle elever kommer fra forskellige baggrunde og med forskellige forudsætninger. Forudsætningen for, at vi kan skabe en rummelig skole, er, at vi bibringer eleverne en god omgang med værdierne *frihed*, *ansvar* og *hensyn*.

**Frihed:** Vi ønsker at give eleverne en udstrakt frihed og dermed være med til at lære eleverne at leve et frit liv, der indebærer frie og selvstændige valg inden for fællesskabets værdimæssige rammer og regler.

**Ansvar:** Med frihed følger ansvar, og vi ønsker at være med til at lære eleverne at tage ansvar for deres egne handlinger, hinanden og fællesskabet.

**Hensyn:** Den praktiske omgang med frihed og ansvar fungerer ikke uden hensyn som respekt for forskellighed. Alle elever er forskellige og er kommet til skolen fra forskellige baggrunde og forskellige forudsætninger i forhold til at kunne håndtere den givne frihed og ansvar i forhold til fællesskabet. Hensyn er at være opmærksom på dette, og vi ønsker også at bibringe eleverne denne opmærksomhed overfor hinanden og fællesskabet. Med til hensynsfuldhed hører også en ordentlig omgangstone blandt både medarbejdere og elever - og eleverne imellem. Vi lægger vægt på at eleverne taler ordentligt til hinanden og lærerne.

Med til begrebet *rummelighed* hører dog også, at ethvert ”rum” har ”døre” og ethvert fællesskab har nogle værdimæssige grænser og regler for fællesskabet, som man må acceptere og overholde for at kunne være en del af fællesskabet. Rummeligheden i et fællesskab har således grænser, som man må acceptere og holde sig indenfor for at være elev på skolen.

### : Seks vigtige regler på Frøslevs Efterskole

På Frøslevs Efterskole har vi seks vigtige regler, som udgør grænserne for, hvad efterskolen kan acceptere og efterskolefælleskabet kan rumme.

1. **Ingen stoffer:** Skolen accepterer ikke, at elever medbringer eller indtager euforiserende stoffer på skolen, omkring skolen, på ture med skolen eller ved rejse til og fra skolen. Det gælder både hash, hårdere stoffer og alt, der kan betegnes som euforiserende stoffer. Konsekvensen af et brud på denne regel vil være kontakt til forældre og hurtigst mulig hjemsendelse af eleven og vil oftest medføre, at man ikke kan fortsætte som elev på skolen.
2. **Ingen alkohol:** Skolen accepterer ikke, at elever medbringer eller indtager alkohol på skolen, omkring skolen, på tur med skolen eller ved rejse til og fra skolen. Det gælder alle former for alkohol,

fra øl og alkoholsodavand over vin og til stærk spiritus. Konsekvensen af et brud på denne regel vil være kontakt til forældre og hurtigst mulig hjemsendelse og vil med stor sandsynlighed medføre, at man ikke kan fortsætte som elev på skolen.

1. **Ingen tobak:** At Frøslevs Efterskole er tobaksfri betyder, at når man opholder sig på skolen, omkring skolen, er på tur med skolen eller ved rejse til og fra skolen på egen hånd, så må man ikke ryge, og man må ikke medbringe cigaretter, tobak eller andre nikotinholdige produkter på skolen. Dette gælder også el-cigaretter, snus og andre rygeerstatningsprodukter. Hvis en elev i forbindelse med et rygestop har brug for rygeafvænningsprodukter, så skal produkterne være godkendt af Sundhedsstyrelsen og købt på et apotek og det skal være aftalt mellem forældre og skole. Konsekvensen af brud på skolens rygeregler vil være kontakt til forældre og snarest mulig hjemsendelse af eleven, hvorefter eleven først kan vende tilbage til skolen efter en samtale mellem elev, forældre og skole om elevens fremtid på skolen, der indebærer at eleven ikke ryger.
2. **Ingen sex:** På Frøslevs Efterskole bor eleverne på elevgange, hvor piger og drenge bor dør om dør. Vi har et positivt syn på elevernes lyst til kæresteri og samvær. Man må gerne være kærester på skolen og man må gerne besøge hinanden på værelserne i deres fritid frem til kl. 22.00, men så længe eleverne er under skolens opsyn og ansvarsområde, så må de ikke have nogen form for sex med hinanden, og eleverne skal generelt omgås hinanden på værelserne og andre steder på og omkring skolen på en måde, så lærerne ikke bliver i tvivl. Denne regel handler ikke om at gøre sex mellem unge over den seksuelle lavalder til et tabu, men dels handler det specifikt om at beskytte de af skolens elever, der er under 15 år og dermed under den seksuelle lavalder, og dels handler det generelt om at beskytte eleverne overfor hinanden i en sårbar situation, da denne regel giver eleverne en god og legitim grund til at sige fra i en situation, hvor man som ung nemt kan føle sig presset til at gøre noget, som man måske ikke er eller føler sig klar til endnu. Konsekvensen af brud på denne regel vil under normale omstændigheder være, at der tages kontakt til elevens forældre, samt føres en pædagogisk samtale med eleverne om skolens regler på dette område. Grove eller gentagne brud på denne regel kan også medføre, at man ikke kan fortsætte som elev på skolen.
3. **Ingen mobning:** På Frøslevs Efterskole accepterer vi ikke mobning af hverken elever eller lærere, hverken på selve skolen eller via sociale medier. Det er vanskeligt at afgøre fuldstændigt entydigt, hvornår små og venligtsindede drillerier eller små konflikter eleverne imellem – eller elever og lærere imellem – krydser grænsen til regulær mobning. Venligsindede drillerier og små konflikter er nemlig også en naturlig del af efterskolefællesskabet. Dog er det helt afgørende, at man generelt tager hensyn til hinanden og er meget opmærksom på, hvis en elev eller lærer siger fra overfor smådrillerier eller tydeligvis ikke synes at det er sjov, og at man respekterer denne tilbagemelding med det samme. Det påhviler særligt skolens professionelle lærerpersonale at være opmærksom på dette og i sidste ende skolens forstander at afgøre om ellers venligtsindede smådrillerier eller små konflikter har udviklet sig til eller er på vej til at udvikle sig til mobning, samt at påtale dette overfor de personer, der medvirker til mobning eller begyndende mobning. Hvis mobning eller begyndende mobning påtales, så kontaktes forældrene umiddelbart før eller efter sådanne påtaler og en evt. opfølgende samtale med elevens forældre aftales. Hvis en elev ikke retter sig efter denne påtale og henstilling fra en lærer og/eller skolens forstander, så kan grove eller gentagne brud på denne regel også medføre, at man

ikke længere kan være elev på skolen.

1. **God opførsel:** Som elev på Frøslevs Efterskole skal man generelt opføre sig ordentligt og indordne sig under de mere dagligdags regler og rutiner, som skolens personale opsætter omkring sengetider, spisetider og andre mødetider, samt omgang med mobiltelefoner, computere og sociale medier m.m. Med til god opførsel hører også, at man behandler sine kammerater ordentligt og taler ordentligt både til og om andre elever på skolen, samt taler ordentligt både til og om lærerne og skolens andet personale. Der skal på en efterskole være plads til en fri omgangstone eleverne imellem samt lærer og elever imellem, men som ovenfor beskrevet, så accepterer vi ikke, at et frisprog, smådrillerier og småkonflikter udvikler sig til regulær mobning på skolen eller via sociale medier. God opførsel betyder også, at man generelt møder til de skemalagte og aftalte tidspunkter til både undervisning, spisetider og obligatoriske arrangementer.

Det bærende princip i overholdelse af disse regler, er tillid. Hvis skolens ledelse eller personale har tillid til, at en elev oprigtigt ønsker, og lykkes med at overholde disse regler, vil skolen også imødegå eventuelle problemer med stor velvilje og ønske om at hjælpe det med at lykkes. Hvis tilliden ikke er til stede, vil det være grundlag for at afbryde samarbejdet med eleven. Som en pædagogisk institution mener vi os dog forpligtet på at foretage en individuel og pædagogisk vurdering af de konkrete forhold omkring hver enkelt elev i hvert enkelt tilfælde af brud på de ovenstående seks regler. Som elev på skolen og ikke mindst forældre til elever på skolen er det meget vigtigt at forstå, at vi som efterskole ikke er et retssystem med politi og domstole, men netop er en pædagogisk institution, hvor pædagogiske afgørelser omkring bortvisning af elever i sidste ende kommer an på, om vi som skole og professionelle har tiltro til eller mulighed for at arbejde videre med en elev indenfor efterskolefællesskabets rammer. Det er således også vigtigt for efterskolefællesskabet, at elever og forældre til elever på skolen forstår, at de ikke selv har mulighed for optimalt at vurdere en bortvisning af elever eller andre bestemte konsekvenser for elevers brud på skolens regler med henvisning til skolens regler. Der vil som oftest altid være særlige omstændigheder omkring konkrete elevers brud på skolens regler, som af pædagogiske grunde ikke kan eller bør deles fuldt med hele elev- og forældrekredsen og det påhviler klart skolens professionelle personale og i sidste ende skolens ledelse at tage beslutning om bortvisning af en elev eller andre konsekvenser for brud på skolens regler. Hvis man som elev eller forældre til en elev ikke vil acceptere denne arbejds- og ansvarsfordeling, så kan skolen også være nødt til at afslutte samarbejdet med eleven og/eller elevens forældre. I tilfælde af en påtænkt bortvisning har eleven altid ret til en høringssamtale, med sine forældre (værge) som bisiddere. Høringssamtalen vil afgøre om eleven kan fortsætte på skolen eller om samarbejdet ophører.

### : Boforhold

Langt de fleste af skolens elever vil blive indkvarteret på dobbeltværelser. Skolen råder også over nogle tremandsværelser og et enkelt firemandsværelse. Alle værelser har eget bad og toilet. Der er både drenge- og pigeværelser på alle gange, da vi mener, at det giver det mest afslappede forhold kønnene imellem, at de bor drenge og piger på samme gang. Man er som elev ansvarlig for inventaret på elevværelserne under ens efterskoleophold og er forpligtet på at give skolen besked, hvis noget på værelset er gået i stykker. Hvis eleven med vilje har ødelagt skolens ejendom, kan der rejses erstatningskrav.

Ved skolestart har skolen inddelt eleverne på de forskellige værelser. Som udgangspunkt bliver man boende sammen med sin værelseskammerat gennem hele skoleåret. Dog er det muligt op til 2 gange om året (bestemt af medarbejderne hvornår) at ønske en ny værleseskammerat. De der ønsker at bytte værleser afgør kontaktlærere i samarbejde med elevvejleder og viceforstander hvordan de nye værelser fordeles. Vi mener, at det er vigtigt, at unge mennesker lærer at løse de konflikter, der måtte opstå på værelset i stedet for at vende problemerne ryggen ved blot at skifte værelseskammerat. Vi mener at det er en meget vigtig del af oplevelsen og dannelsen ved at gå på efterskole, at der er dele af ens efterskoleophold som man ikke selv har valgt – eksempelvis hvem man bor på værelse med.

 Hvis problemerne på værelses viser sig så store, at de ikke kan løses på værelset eller i kontaktgruppen, så er det i sidste ende skolens viceforstander, der i samråd med det pædagogiske personale tager beslutningen om en løsning.

#### : IT, intranet og mobiltelefoner

Skolen ser IT som en naturlig del af unges hverdag både som arbejdsredskab, men også som socialt medie. Computeren bliver brugt i undervisningen og har afløst mange papirafleveringer m.m. Alle elever medbringer egen bærbar computer, og den er umulig at undvære som elev på skolen.

Der er trådløst netværk over hele skolen, og alle elever bliver oprettet på skolens intranet, hvor informationer vedr. både undervisningen og sociale arrangementer deles. For at hjælpe eleverne til deres nattesøvn, lukkes det trådløse netværk kl. 22.00 alle hverdage.

Mobiltelefoner er blevet en integreret og nærmest uundværlig del af unges liv og omgang med hinanden ligesom de er meget væsentlige i kontakten med hjemmet. Der vil være regler for brug af mobiltelefonen.

Hvis det er meget vigtigt og man som forældre skal i kontakt med ens barn i undervisningstiden, så kan man ringe til skolens telefon.

Hvis vi opdager, at eleverne bruger deres mobiltelefoner uhensigtsmæssigt, forbeholder vi os ret til at konfiskere og opbevare telefonen på lærerværelset frem til kl. 21.00 (aftenkaffe), hvor man så kan få sin mobiltelefon udleveret igen.

## : Skoleåret

Skoleåret på Frøslevs Efterskole byder på mange forskellige aktiviteter. For at få et overblik over hele skoleåret kan man orientere sig i skolens årskalender, hvor alle årets væsentligste aktiviteter fremgår. Her fremgår det også, hvornår skolen holder ferie, hvornår vi har normaluger, hvornår vi har anderledes uger, samt andre aktiviteter. Hvornår der er *bliveweekender* og *forlængede weekender*, samt hvornår der er skriftlige og mundtlige prøver. En opdateret årskalender fremgår af IT platformen skoleplan.

### : Årskalender - skolestart – ferier mm.

Se relevant kalender på hjemmesiden

I ferier er det *ikke muligt* for elever at opholde sig på skolen.

### : Normaluger

Alle uger, der ikke fremgår som anderledes uger i årskalenderen er normaluger. Der kan være normaluger, hvor der på enkelte af ugens dage planlægges andre aktiviteter, men som udgangspunkt gælder skolens normalskema i alle normaluger. Normalskemaet ændres dog i perioden fra april-juni.

#### : Normalskema

Se I skoleplan.

### : Anderledes uger

Alle uger, der af årskalenderen ikke fremgår som normaluger, betegnes overordnet som anderledes uger. Skemaet for de anderledes uger udarbejdes af selvstyrende teams og/eller nedsatte udvalg i samarbejde med skolens ledelse, og foreligges personalet senest fire uger forinden. I indeværende skoleår er der planlagt i alt 22 anderledes uger:

* Introuge
* Linjefagsuge
* Musicalaudition
* Musical (4 uger)
* Brobygning for 10. klasser og
* OSo for 10. kl og projektuge for 8. og 9. klasserne.
* Terminsprøver for alle 8. + 9.
* Linjefagsdage
* Studietur til Barcelona?
* Skriftlige prøver
* Mundtlige prøveperiode og 8. kl.-projekt
* Afslutningsuge

Indholdet af alle anderledes uger er nærmere beskrevet i *Kapitel 6: Anderledes uger, musical og andre aktiviteter* eller for de skriftlige og mundtlige prøveuger i *afsnit 3.7 Afsluttende prøver m.m.*

Ikke alle beskrivelser af de anderledes uger vil fra skoleårets start være fuldstændige, men vil blive tilføjet efterhånden, som den endelige planlægning af indholdet falder på plads, men som nævnt senest fire uger, inden aktiviteten finder sted.

### : Weekender

Som en helt naturlig del af efterskoleopholdet kan elever opholde sig på skolen i weekenden og benytte skolens faciliteter efter aftale med vagtlæreren. Overordnet arbejder vi med tre weekendtyper; ”bliveweekender”, ”forlængede weekender” og ”almindelige weekender”.

Herunder forklares indholdet af de forskellige weekendtyper. Hvornår de er placeret i løbet af året, fremgår af årskalenderen.

**”Bliveweekend”:** Her er planlagt undervisning og/eller andre weekendaktiviteter. Her skal alle elever blive på skolen weekenden over og deltage i den planlagte undervisning og andre aktiviteter. Fritagelse indebærer fritagelse fra undervisning. I skoleåret er der ifølge årskalenderen planlagt fem ”bliveweekender”:

I forbindelse med linjefagsundervisningen kan de enkelte linjefagshold have brug for at bruge bestemte weekender til undervisning og forestillinger m.m. Dette aftales på linjeholdet.

**”Forlænget weekend”:** Her er fredagen før eller mandag efter en weekend friholdt for undervisning, og undervisningen afsluttes 14.40 om torsdagen før en ”forlænget weekend” eller eleverne ankommer først mandag aften efter en ”forlænget weekend”. Vi anbefaler at man benytter ”forlængede weekender” til at få klaret planlagte læge- og tandlægebesøg m.m., så det ikke nødvendiggør fritagelse fra undervisning

**”Almindelige weekender”:** De resterende weekender på skoleåret er ”almindelige weekender”, hvor eleverne kan vælge at blive på skolen og deltage i aktiviteterne arrangeret af weekendvagterne. Som udgangspunkt forstår vi weekenden som muligheden for at slappe af og hygge sig med hinanden.

Dog er det en forudsætning for at opholde sig på skolen i weekenden, at man deltager i og passer de rengøringspligter, senge- og mødetider, samt de fællesaktiviteter, som weekendvagterne melder ud. Tilmelding til weekenden sker senest mandag middag.

## : Hverdagen på Frøslevs Efterskole

På Frøslevs Efterskole forsøger vi at skabe en familiær og rummelig ramme omkring en struktureret hverdag, som eleverne med deres deltagelse er med til at fylde indhold i. Strukturen består af et fast dagsprogram for faste spisetider, undervisningslektioner, fritid sidst på eftermiddagen, fast lektietid, daglig og ugentlig rengøringstid og mulighed for aftenarrangementer.

Forudsætningen for, at hverdagslivet kan fungere på en skole med ca. 100 elever og ca. 20 medarbejdere er, at alle møder op de rigtige steder på de aftalte tider.: Dagsprogram (normalt)

Dagsprogrammet fremgår af skemaet i IT systemet ”skoleplan”.

### : Måltider

Alle måltider på Frøslevs Efterskole tilberedes i skolens køkken af skolens køkken medarbejdere. De sørger for at sammensætte en varieret og ernæringsmæssigt gennemtænkt daglig menu, der for hovedmåltidernes vedkommende består af:

**Morgen**: En morgenmadsbuffet med et fast og varieret udbud af morgenmadsprodukter.

**Middag**: Et varmt eller koldt middagsmåltid, der over ugen og måneden varieres.

**Aften**: En kold eller varm aftenbuffet med rugbrød som basis, et fast varieret udbud af pålæg,

samt et evt. mindre udbud af lune retter.

Det er muligt fra begyndelsen af skoleåret at tilmelde sig særlige madordninger for vegetarer o.lign. begrundet i religion og/eller allergi m.m. Af hensyn til køkkenets muligheder for planlægning af menuer må dette valg dog være konsekvent over hele året.

Et godt måltid mad flere gange om dagen er ikke blot en nødvendighed for, at en teenager kan passe sin skolegang samt et retmæssigt krav om fuld forplejning under et efterskoleophold; men måltidet er i mange henseender en efterskoles omdrejningspunkt. Foruden morgensamling er hovedmåltiderne nemlig de eneste tidspunkter på dagen, hvor hele skolen er samlet, og hvor man derfor også naturligt mødes på tværs af klasser og kontaktgrupper m.m. De tilstedeværende lærere deltager også i hovedmåltiderne.

Hovedmåltiderne er således også anledning for både lærere og elever til at give væsentlige fællesbeskeder.

Fra mandag-torsdag Frøslevs Efterskole sædvanligvis tre **hovedmåltider** og tre mellemmåltider:

**Hovedmåltiderne;** morgen, middag og aften er **obligatoriske**, mens mellemmåltiderne; formiddagsforfriskning, eftermiddagsfrugt og aftenkaffe er frivillige. Dog er fremmøde til aftenkaffe søndag kl. 21.00 obligatorisk, da det bruges som tjek efter weekenden og beskeder om den kommende uge.

Fredag slutter sædvanligvis kl. 14.40, men køkkenet stiller her lidt frugt og boller frem til dem, der skal rejse langt.

I weekenden fastsættes måltider og spisetider som en aftale mellem køkkenet og weekendvagterne med udgangspunkt i planerne for den pågældende weekend. I almindelige weekender, jf. 2.1.5: Weekender, vil der ofte blive serveret varm mad lørdag og søndag kl. 18.00. Lørdage og søndage vil der til tider være stor brunch omkring kl. 10.30 og ikke noget middagsmåltid.

Efter hvert måltid vil der til hverdag være en kontaktgruppe, der har ansvaret for at gøre rent i spisesalen og hjælpe med opvask efter anvisninger fra og godkendelse af køkkenpersonalet. I weekenderne laves en plan for rengøring efter måltider af weekendvagterne, og pligterne fordeles mellem weekendeleverne.

Det er dog både til hverdag og i weekenderne hver enkelt elevs ansvar at indtage måltiderne på ordentlig vis og efterfølgende efterlade sin plads og spisesalen i ordentlig stand. Dette hører ind under reglen om god opførsel, og er man ikke i stand til at følge denne regel, kan det have en konsekvens.

### : Samlinger

Hver dag mødes eleverne i foredragssalen, og det er obligatorisk for alle elever at deltage. Det er skolens forstander eller en lærer, der forestår samlingerne, men rammerne er frie, og der lægges ofte op til improvisation i forhold til dagens konkrete udfordringer og karakter:

* 1. sang
* Kommentarer til nyhederne
* Dagens program og vigtige beskeder
* 2. sang

Samlingen indgår som et meget vigtigt element i skolens opfyldelse af det generelle formål for frie skolers virke ved; *livsoplysning, folkelig oplysning og demokratisk dannelse,* jf. *afsnit 2.0.1.1: Om livsoplysning, folkelig oplysning og demokratisk dannelse* og understøtter skolens videreførelse af den grundtvig/koldske arv og tradition. Ved introduktion af eleverne til sange og salmer fra DGI-sangbogen,

Eleverne kan i løbet af året og efter aftale med forstanderen få indflydelse på valget af sange

### : Skolegang

Som beskrevet i dagsprogrammet er der undervisning på skolen i tidsrummet 8.30-17.00 med mulighed for forlængelse af undervisningen frem til kl. 18.00. Dog er der onsdag indlagt ugentlig rengøring og rengøringstjek samt kontaktgruppemøde. Fredag slutter undervisningen sædvanligvis kl. 14.40, så det er muligt at komme hjem på weekend selvom man bor langt væk. Dette gælder alle normaluger. I skolens anderledes uger og musicalperiode kan undervisningen godt gå ud over det normale tidsrum, men vi bestræber os på, at også de anderledes uger har en fast rutine med pauser osv., der ligner normalugerne. (se også afsnit *2.2.7: Fritid*).

Det er en forudsætning for at gå på skolen, at eleverne passer deres undervisning, som den er skemalagt og aftalt. Man kan af forældrene og med en god begrundelse bedes fri for undervisningen en enkelt dag ved at aftale det med kontaktlæreren eller efter aftale med kontoret. Har forældre med god begrundelse brug for at bede elever fri i mere end en dag, så skal det aftales med forstanderen. Alle lærere fører protokol med elevernes fremmøde, og hvis en elevs fravær generelt eller i et eller flere fag giver anledning til bekymring, vil vi indskærpe, at det er en betingelse for at gå på skolen, at elever passer deres undervisning.

### : Lektietid

I normalskemauger er der dagligt en time fra 18.30-19.30 hvor eleverne opholder sig på værelset. Hensigten med lektietimerne er at lave lektier og forberede sig til kommende undervisningstimer.

Samtidig er her også en mulighed for at drosle lidt ned og give plads til refleksion. Har man som elev brug for lektiehjælp, er der placeret en lærer i spisesalen, og man kan her få konkret hjælp.

Overordnede mål for lektietimer:

* udvikle en egen og fælles ansvarlighed over for lektielæsning
* overholde deadlines
* indgå og overholde aftaler
* studieforberedelse

### : Rengøring

**Daglig og ugentlig rengøring.**

Eleverne skal dagligt ordne egne værelser og områder. Kontaktgrupperne får tildelt hver deres område, som de har ansvaret for at holde ryddet og rengjort. En gang om ugen skal eleverne gøre grundig rent på værelserne og områderne. I starten af skoleåret lærer eleverne de grundlæggende forhold i forbindelse med rengøringen. Ligeledes får de en grundig introduktion i de rengøringsmidler, der anvendes.

Ud over at skolen skal holdes ren tjener aktiviteten også det pædagogiske formål, at eleverne træner deres evne til at udholde og varetage et ansvar til gavn for fællesskabet. Yderligere tjener opgaven det formål, at skabe en ejerskabsfølelse. Når man har del af noget, værner man også om det.

### Hovedrengøring.

Skoleåret slutter, som det begynder – dvs. eleverne har modtaget en ren skole, og den skal afleveres i samme stand. Eleverne er undervejs blevet bekendt med rengøringsartikler, og hvordan de bruges, og har fået en forevisning af, hvordan rengøringen foregår i praksis.

Hver kontaktgruppe har i årets løb ca. fire uger, hvor de er ansvarlige for rengøring og oprydning i køkkenet efter måltiderne. Formålet er, at eleverne undervises i, hvordan en solid hovedrengøring skal ses og udføres i praksis. Eleverne opdeles i mindre grupper og tildeles bestemte områder, hvor de undervises i de forskellige rengøringsdiscipliner.

### : Fritid

Efterskolelivet leves alle døgnets 24 timer, men i normaluger sigtes mod, at al undervisning mandag-torsdag slutter kl. 17.00, hvorefter eleverne frem til kl. 18.00 (aftensmad) må opholde sig på skolen og bruge skolens faciliteter efter aftale med vagtlæreren og relevante linjefagslærere.

Eleverne må i tidsrummet 17.00-22.00, hvis ikke andet er aftalt, forlade skolen og gå på den nærliggende tank, cykle til Padborg eller gå/cykle en tur i Frøslev Plantage. Man skal dog give vagten besked ved at

skrive i ”udebogen”, hvor man befinder sig i det pågældende tidsrum. Når eleverne forlader skolen er eleverne stadig elever på Frøslevs Efterskole, og er forpligtede til at overholde alle de regler, der gælder på skolen, og på alle måder være en god repræsentant for skolen. Dårlig opførsel uden for skolen accepteres ikke og betragtes på lige fod med dårlig opførsel på skolen.

 Så vidt som det er muligt, så indgår skolen aftaler med den lokale svømmehal og fitnesscenter om at eleverne en gang om ugen kan cykle i svømmehal eller fitnesscenter kl. 20.00-21.30.

### : Aftenarrangementer

Som beskrevet ovenfor, så leves efterskolelivet alle døgnets 24 timer og aftenerne indgår som en naturlig del af efterskolelivet. Det er ikke alle aftener, der vil være aftenarrangementer på skolen, men når der er arrangementer, så er det obligatorisk for eleverne at deltage. Aftenarrangementerne kan både være eleverne selv, der i kontaktgrupperne holder arrangementer for hinanden, eller det kan være skolens elevråd, der afholder et aftenarrangement. Det kan også være skolens kulturudvalg, der inviterer til koncerter, foredrag, debataftener, teater m.m., hvor både professionelle kunstnere, andre skoler m.fl. kommer og viser, hvad de har på sinde. Det kan også være vagtlærere, der blot har fået en god idé til et aftenarrangement. Aftenarrangementerne indgår som en væsentlig del af skolens pædagogiske sigte med vægt på *livsoplysning*, *folkelig oplysning* og *demokratisk dannelse*. De forskellige typer aftenarrangementer vil løbende over året blive nærmere beskrevet under afsnittene kulturarrangementer, kontaktgruppearrangementer.

### : Vagt og tilsyn

Mens eleverne er på skolen, er de under tilsyn døgnets 24 timer. Det betyder, at der er sat en eller flere vagter på hele døgnet. Dog deles vagten i undervisningstiden mellem de tilstedeværende undervisere. Vi skelner mellem:

**Morgenvagt:** Morgenvagten møder klokken 7.00, når eleverne møder til morgenmad. Eleverne er selv ansvarlige for at møde til morgenmaden, men morgenvagten registrerer om de er mødt op. Det er morgenvagten der står for at tage imod evt. sygemeldinger.

**Middagsvagt:** Middagsvagten står for at indlede middagsmaden med et bordvers og holder efterfølgende opsyn med, at middagsmaden indtages ordentligt. Desuden står middagsvagten for at give fællesbeskeder i spisesalen, samt i samarbejde med køkkenet og værelseskammerater, at evt. syge elever bliver tilset og får noget at spise.

**Aftenvagt:** Der er mandag-torsdag to aftenvagter på skolen. Den første aftenvagt møder efter endt undervisning. Eleverne kan forlade skolen, ved at de skriver sig op i ”udebogen”. Den anden aftenvagt møder kl. 18.00, hvorefter de to aftenvagter står for aftenens program med aftensmad, lektietime og evt. aftenarrangementer, samt sørger for, at eleverne befinder sig på deres gange kl. 22.00 og befinder sig på deres værelser kl. 22.10 og begynder at sige godnat til alle elever. Aftenvagten slutter kl. 23.00, hvorefter nattevagten tager over.

**Nattevagt:** Når aftenvagten slutter søndag-torsdag kl. 23.00, overtager nattevagten tilsynet - sædvanligvis

viceforstanderen eller medarbejdere, der bor i tjenestebolig i tilknytning til skolen. Det betyder, at elever altid kan komme i kontakt med nattevagten på skolens telefon. I det omfang, det anses for nødvendigt, går nattevagten også natterunder på elevgangene. Hvis der opleves problemer med nataktivitet blandt eleverne, så vil nattevagtens runder intensiveres.

**Weekendvagt:** I alle ”almindelige weekender”, hvor eleverne kan blive på skolen, vil vagten blive varetaget af op til 5 weekendvagter, der deler vagten ligeligt i mellem sig, således at der min. er en vagtlærer på skolen. Dog vil der være 2 weekendvagter til stede fra søndag kl. 19.30 til at modtage elever, der har været hjemme. I situationer, hvor ekstraordinært mange eller ekstraordinært få elever vælger at blive på skolen, vil weekendvagten blive organiseret anderledes. Det er weekendvagterne, der fastsætter weekendens program, og det er obligatorisk for eleverne at følge dette program.

## : Elev- og forældrekontakt

### : Kontaktlæreren

Skolens elever er delt op i kontaktgrupper. Til hver kontaktgruppe er tilknyttet en kontaktlærer. Kontaktgruppen mødes en gang i ugen til kontaktgruppemøde.

Til kontaktlærerens arbejdsopgaver hører særlig opmærksomhed overfor:

* Elevens trivsel i forhold til værelseskammerat og kontaktgruppe.
* Elevens trivsel i forhold til undervisningen og klassefælleskabet.
* Elevens trivsel på skolen generelt og i forhold til skolens regler og demokratiske dannelsesideal.
* Elevens- og kontaktgruppens udførsel af rengøringspligter.
* Kontaktgruppens årlige kontaktgruppearrangement, hvor kontaktlæreren bistår både planlægning og udførsel.
* Skole-hjemsamarbejdet, hvor kontaktlæreren specielt i begyndelsen af skoleåret er forældrenes primære kontaktperson på skolen og hvor kontaktlæreren står til rådighed for trivselssamtale i forbindelse med forældreweekend og ellers telefonisk eller på skolen efter aftale.
* De informationer, der deles på skolens intranet og dagbog omkring elever i kontaktlærerens kontaktgruppe, hvor det påhviler kontaktlæreren at dele alle relevante oplysninger om kontaktelevers trivsel med skolens ledelse og skolens øvrige pædagogiske personale.

I begyndelsen af skoleåret afholdes individuelle trivselssamtaler med den enkelte elev.

Det er kontaktlæreren, der forestår disse samtaler, hvor formålet er at lære eleven bedre at kende samt at fornemme, om eleven trives på skolen.

En gang om året afholder hver kontaktgruppe et kontaktgruppearrangement, hvor formålet er, at eleverne i kontaktgruppen lærer at tage ansvar for planlægningen og udførslen af et socialt arrangement for resten af skolen.

### : Kontaktgruppen

Alle elever bliver inddelt i kontaktgrupper med 10-12 elever i hver kontaktgruppe. Kontaktgrupperne er sammensat på tværs af køn, klasser og årgange og er sat sammen efter, hvor de bor på skolen ved skolestart. Kontaktgruppen udgør specielt i starten den familiære ramme for eleverne og er tilknyttet en kontaktlærer, der også er både elevernes og forældrenes primære kontaktperson.

Kontaktgruppen er den mindre gruppe på skolen, som man hurtigst lærer at kende og gerne skal føle sig tryg ved. Kontaktgruppen holder sædvanligvis et ugentligt kontaktgruppemøde, hvor beskeder kan gives og spørgsmål omkring dagligdagen på skolen kan drøftes eleverne imellem og med kontaktlæreren. Kontaktgruppen står også for at afholde et kontaktgruppearrangement i løbet af skoleåret. Desuden har kontaktgruppen rengøring af udeområder sammen, og ca. fire uger om året skal kontaktgruppen gøre rent i spisesalen efter måltider.

### : Forældrekontakt

Skolen lægger vægt på en god kontakt til forældrene. For os er det vigtigt, at skolen ikke overtager forældrerollen men har nogle gode og engagerede forældre at samarbejde med. Skolen inviterer gennem hele skoleåret til forskellige arrangementer og møder. Vi håber, at forældrene tager kontakt til skolen, hvis der skulle opstå spørgsmål mellem de af skolen arrangerede møder.

#### : Forældreweekend

Forældreweekenden er fra skolens side tænkt som en mulighed for, at forældre til elever på skolen kan opleve efterskolelivet og stemningen på skolen på nærmere hold og lære personalet bedre at kende.

Vigtige elementer i forældreweekenden er;

* + - * + Trivselssamtale mellem kontaktlærer, elev og forældre omkring elevens trivsel på skolen.
				+ Elevernes præsentation af resultatet af deres arbejde på linjefag den første tid på skolen.
				+ Præsentation for elever og forældre af titlen og temaet for årets store musical i november.

#### : Forældrekonsultation (skole-hjemsamtaler)

Ud over trivselssamtalen med kontaktlæreren i forbindelse med forældreweekenden er der planlagt forældrekonsultationer (skole-hjemsamtaler), hvor det primært er elevens faglige udvikling, samt spørgsmålet om uddannelsesparathed og tilmelding til ungdomsuddannelse, der står i centrum for samtalerne. Forældrekonsultationen indeholder således en samtale med elevens vigtigste faglærere Formålet med disse samtaler er at give eleven og forældre en status på, hvordan elever står fagligt og socialt i klassen.

Forældrekonsultation

* + - * + I samtalen med elevens faglærere gives status over elevens faglige standpunkter i de enkelte fag, samt sociale trivsel i klassen, og der tales om, hvordan eleven kan udvikle sig fagligt, personligt og socialt i klassen.

Ud over de planlagte samtaler er der rig mulighed for at kommunikere med de forskellige faglærere, når man henter, afleverer eller i andet ærinde er på skolen. Samtidig kan man til enhver tid ringe til skolen og indhente fornødne oplysninger.

## : Kultur, folkelig oplysning og demokratisk dannelse

### : Kulturarrangementer (foredrag og koncerter m.m.)

I løbet af året afvikles et antal foredrags- og andre kulturelle arrangementer på skolen.

Arrangementerne har ofte et indhold af musikalsk karakter, såsom jazz-, big band- og klassiske koncerter. Eleverne skal også deltage i en del foredrag af politisk og samfundsmæssig karakter. Foredrags- og kulturarrangementerne indgår i skolens undervisning, og eleverne følger disse som en obligatorisk aktivitet.

Formålet med disse arrangementer er at præsentere eleverne for professionelle kunstnere og foredragsholdere, der er eksperter på hver deres felt.

#### : Fortælletime

 Fortælletimen indgår som en meget vigtig del af efterskolens hovedformål for *livsoplysning*, *folkelig oplysning* og *demokratisk dannelse* og bygger videre på en Grundtvig/Koldsk tradition. Fortælletimen kan indeholde alt fra en lærers personlige fortælling, oplæsning, fællessang, historiske foredrag, foredrag om aktuelle politiske emner, foredrag og fortællinger om sjove emner, foredrag og fortællinger om tunge og vanskelige emner, litterære og kreative foredrag og fortællinger, oplæg til kommende arrangementer og skoleture

Formålet er at gøre fortællingen levende og vedkommende for eleverne, hvor eleverne ikke selv skal have forberedt sig på noget eller lære noget bestemt, som de bliver hørt i eller evalueret i senere, men derimod blot lære at lytte uden et bestemt læringsmål for øje.

#### : Sang og info/kor

Først og fremmest ønsker vi at sprede glæden ved at synge i fællesskab, men også at give indsigt i dels den danske sangskat, dels et antal nyere og ældre udenlandske sange. At synge sammen giver en følelse af at være en del af noget større, på tværs af kulturelle og sociale forskelle, og valget af sange præsenteres ofte med tanke på indhold, historie, fælles værdier samt almen dannelse. Endelig er det at synge sammen en del af de frie skolers tradition, som vi er en del af.

### : Kontaktgruppearrangementer

Afholdes i forskellige udgaver i løbet af året. Form og indhold vil variere.

### : Elevrådet

Elevrådet vælges demokratisk af eleverne ud fra, hvem der har lyst til dette arbejde, dvs. alle elever kan stille op til valget. Når elevrådet er sammensat, vælges sædvanligvis en formand, og der tilknyttes fast en eller to lærere, der kan hjælpe elevrådet med at afholde møder og gøre deres indflydelse gældende overfor medarbejderrådet. Elevrådets opgave er herefter at være elevernes formelle talerør over for medarbejderrådet, dvs., at de kan stille forslag om ændringer af regler og daglige procedurer og regler eller ønske nye tiltag i forhold til dagligstue og opholdsrum.

Principielt kan fællesrådet stille velbegrundede forslag til alt, hvad der vedrører elevernes hverdag lige fra indflydelse på menuen ved måltider og procedure ved lektietime m.m., men som en del af beslutningsprocessen i et demokratisk samfund lærer elevrådet og de andre elever også, at ikke alle forslag kan blive til noget.

Elevrådet står også for at planlægge og gennemføre en række aftenarrangementer over skoleåret. F.eks. gallafest og blå bog.

# Kapitel 3: Obligatoriske fag og den boglige undervisning

## : Dansk

På Frøslevs Efterskole tilbydes en solid faglig undervisning i faget dansk.

Formålet med danskundervisningen er at styrke elevernes evne til at opleve, læse, forstå og udtrykke sig såvel skriftligt som mundtligt.

Faget betragtes som et oplevelses-, dannelses- og færdighedsfag, hvor undervisningen er tilrettelagt på en måde, der giver eleverne mulighed for personlig udvikling og øget selvstændighed. Dette gøres bl.a., ved at samtalen er en central del af undervisningen.

Grundlaget for undervisningens tilrettelæggelse er elevernes faglige og sociale forudsætninger.

Vi har ikke niveaudeling i dansk, fordi vi betragter dansk som faget, hvor alle mødes. Man mødes og oplever og lærer af bredden og forskelligheden.

Efter årets undervisning skal eleven have erhvervet sig evne til at vurdere og tage stilling.

Eleven skal have viden om skriftlige og mundtlige kommunikationsformer, selv kunne forstå dem og selv kunne bruge dem.

Undervisningen skal have udvidet elevens begrebsverden og givet eleven øget selvforståelse og forståelse for andre mennesker.

For at sikre, at vores efterskoles elever modtager en undervisning, der mindst står mål med folkeskolens undervisning på 8., 9. og 10. klassetrin, er følgende at bemærke:

Vi følger læseplanen for 8., 9. og 10. klassetrin.

## : Matematik

På Frøslevs Efterskole undervises i matematik på 8., 9. og 10. klassetrin

Eleverne skal gennem undervisningen opnå forståelse af matematikken og dennes betydning i deres dagligliv, samfundsliv og naturforhold.

Eleverne skal gennem argumentation og dialog kunne gøre rede for valg af metode til løsning af matematiske problemstillinger, og derefter kunne anvende den valgte metode til løsning af opgaven. Undervisningen består af en række forløb som alsidigt dækker fagets kompetenceområder.

Undervisningen giver eleverne en forståelse for matematikkens nødvendighed i et moderne samfund og medvirker til, at eleverne oplever og erkender matematikkens rolle i en kulturel og samfundsmæssig sammenhæng. Samtidig leder undervisningen hen imod, at eleverne kan forholde sig vurderende til matematikkens anvendelse med henblik på at tage ansvar og øve indflydelse i et

demokratisk fællesskab.

Gennem undervisningen får eleverne også kendskab til de centrale områder inden for matematik; tal og algebra, geometri, funktioner, statistik, økonomi, sandsynlighedsregning og beviser.

Undervisningen vil, hvor det er hensigtsmæssigt, gøre brug af matematiske programmer til PC, ligesom afleveringsopgaver kan udfærdiges i regneprogrammer. Undervisningen vil gøre brug af individuelt arbejde, gruppearbejde, klasseundervisning og forelæsninger, når dette er hensigtsmæssigt.

For at sikre, at vores efterskoles elever modtager en undervisning, der mindst står mål med folkeskolens undervisning på 8., 9. og 10. klassetrin, er følgende at bemærke:

Vi følger læseplanen for 8., 9. og 10. klassetrin.

## : Sprogfag

### : Engelsk

På Frøslevs Efterskole tilbydes en solid faglig undervisning i faget engelsk.

Undervisningen skal give viden og forståelse af både mundtligt og skriftligt engelsk og skal fremme elevernes lyst og evne til at bruge engelsk i hverdagssituationer. Endvidere skal undervisningen fremme elevernes selvstændighed og tryghed ved at diskutere og benytte engelsk på et fagligt kvalificeret niveau. Undervisningen skal også øge elevernes viden om det britiske samfund, den britiske kultur og den engelsktalende verden.

Undervisningen inddrager emner, der belyser, hvordan mennesker tænker og lever i den engelsksprogede verden, så eleverne kan blive fortrolige med egen kultur i samspil med andre kulturer. Herigennem får eleverne mulighed for at udvikle deres forståelse for mennesker med forskellig kulturel baggrund og forberede sig til et liv i et globalt samfund.

Der fokuseres på arbejdsformer og metoder, der kan understøtte en kreativ læreproces som f.eks.: klasseundervisning, gruppearbejde og diskussioner. I valget af arbejdsformer og metoder vil der ligeledes være fokus på, at eleverne opnår tillid til egne evner.

Undervisningen vil foregå på engelsk, og det forventes, at dansk kun vil bruges, når det er absolut nødvendigt både af læreren og eleverne.

For at sikre, at vores efterskoles elever modtager en undervisning, der mindst står mål med folkeskolens undervisning på 8., 9. og 10. klassetrin, er følgende at bemærke:

Vi følger læseplanen for 8., 9. og 10. klassetrin.

### : Tysk

På Frøslevs Efterskole tilbydes en solid faglig undervisning i faget tysk.

Tysk kan som udgangspunkt heller ikke fravælges på Frøslevs Efterskole. Kun i helt særlige tilfælde og i et nært samarbejde med forældre, faglærere og forstanderen, kan der dispenseres.

Formålet med undervisningen i tysk er, at eleverne, når de forlader efterskolen, kan forstå talt og skrevet tysk og kan udtrykke sig mundtligt og skriftligt. Undervisningen skal give eleverne lyst til at videreudvikle deres tyskkundskaber, når de begynder på en ungdomsuddannelse.

Efter 9. klasse forventes eleverne at forstå hovedindholdet af tyske tekster og film, at være i stand til at referere indholdet, og i et vist omfang at udtrykke synspunkter. Der arbejdes med skriftligt tysk, således at eleverne får viden om sprogets opbygning, og slutmålet er, at eleverne kan udtrykke sig i et forståeligt og korrekt tysk.

At læse tekster, at lytte til sproget, at arbejde med gloseindlæring og grammatiske oversigter er væsentlige dele af indlæringen, suppleret med musik og skriftlige opgaver. Teksternes indhold omfatter bl.a. tysk historie og samfundsforhold, situationer fra dagliglivet, musik og kultur.

Der anvendes forskellige arbejdsformer og kreative tilgange til undervisningen. Som oftest er det hensigtsmæssigt at arbejde i små grupper, hvor eleverne over for hinanden kan udtrykke sig på tysk. Ved at lære et sprog er det vigtigste, at man bruger det, derfor sætter vi stor fokus på mundtligt deltagelse igennem vores kreative aktiviteter.

På grund af skolens placering kommer eleverne til at høre en del tysk, ligesom de vil skulle bruge sproget, når vi skal på vores skoletur til Berlin. Ud over det har vi en del sydslesvigske elever som kan være med til at understøtte læringsudbyttet og øge motivationen for at kunne tale bedre tysk.

For at sikre, at vores efterskoles elever modtager en undervisning, der mindst står mål med folkeskolens undervisning på 8. og 9. klassetrin, er følgende at bemærke:

Vi følger læseplanen for 8. og 9. klassetrin.

## : Naturfag

### : Fysik/Kemi

På Frøslevs Efterskole undervises i fagene fysik/kemi målrettet mod naturfagsprøven i slutningen af skoleåret. Vi har et forholdsvis stort og nyindrettet lokale, der giver mulighed for at arbejde maksimalt med faget.

Formålet med undervisningen i fysik/kemi er, at eleverne tilegner sig viden og indsigt om fysiske og kemiske forhold.

Undervisningen skal medvirke til udvikling af naturvidenskabelige arbejdsmetoder og udtryksformer hos den enkelte elev med henblik på at øge elevernes viden om og forståelse af den verden, de selv er en del af.

Eleverne skal i gruppearbejde tilegne sig redskaber og metoder til at kunne formulere og gennemføre projekter, der inddrager fagets praktiske og teoretiske dimensioner. I denne sammenhæng skal eleverne belyse områder fra fysikkens og kemiens samfundsmæssige og kulturelle betydning.

Eleverne skal arbejde med at opstille hypoteser, foreslå og gennemføre egne undersøgelser og eksperimenter, hvilket stiller krav til selvstændighed og ansvar.

Endvidere skal eleverne foretage kvalificerede valg af metoder og udstyr ved indsamling og behandling af data samt formulere og videregive den fysiske og kemiske viden, de har opnået gennem arbejdet med teori og eksperimenter.

Laboratorieøvelser har en central placering, hvor det er muligt.

For at sikre, at vores efterskoles elever modtager en undervisning, der mindst står mål med folkeskolens undervisning på 8. og 9. klassetrin, er følgende at bemærke:

Vi følger læseplanen for 8. og 9. klassetrin.

### : Geografi

På Frøslevs Efterskole undervises der i geografi på 8. og 9. klassetrin

Undervisningen lægger vægt på at udvikle elevernes interesse og nysgerrighed over for naturfaglige kompetencer indenfor geografien, og give dem lyst til at lære mere. Gennem undervisningen skal eleverne tilegne sig indsigt i hvordan man handler ansvarligt i forhold til menneskets samspil med naturen og brugen af naturressourcer, lokalt og globalt. Eleverne tilegner sig grundlæggende geografisk viden, som baggrund for forståelse af begreber og sammenhænge, der i samspil med de andre naturfag bidrager til vores forståelse af verden. For at sikre, at vores efterskoles elever modtager en undervisning, der mindst står mål med folkeskolens undervisning på 8. og 9. klassetrin, er følgende at bemærke: Vi følger læseplanen for 8. og 9. klassetrin.

### : Biologi

På Frøslevs Efterskole undervises der i biologi på 8. og 9. klassetrin.

Undervisningen lægger vægt på at udvikle elevernes interesse og nysgerrighed over for naturfaglige kompetencer inden for biologien og give dem lyst til at lære mere. Samtidig skal eleverne tilegne sig indsigt i hvordan man handler ansvarligt i forhold til naturen og brugen af naturressourcer. Gennem undervisningen skal eleverne tilegne sig indsigt i hvordan man handler ansvarligt i forhold til menneskets samspil med naturen og brugen af naturressourcer, lokalt og globalt. Eleverne tilegner sig viden om grundlæggende naturvidenskabelige arbejdsformer og betragtningsmåder og indblik i, hvordan biologi – og biologisk forskning – i samspil med de andre naturfag bidrager til vores forståelse af verden. For at sikre, at vores efterskoles elever modtager en undervisning, der mindst står mål med folkeskolens undervisning på

8. og 9. klassetrin, er følgende at bemærke: Vi følger læseplanen for 8. og 9. klassetrin.

## : Medborgerskab

På Frøslevs Efterskole er undervisningen i fagene samfundsfag, historie og kristendom i 8. og 9. klasse afløst af faget medborgerskab.

For at sikre, at vores efterskoles elever modtager en undervisning, der mindst står mål med folkeskolens undervisning på 8. og 9. klassetrin, er følgende at bemærke:

Der undervises i faget på 8. og 9. klassetrin i 2 x 60 min. ugentlig i alle normaluger.

Undervisningen er projektorienteret således, at de tre faglige dimensioner fra fagene samfundsfag, historie og kristendom inddrages i de valgte projekter.

En nærmere fagbeskrivelse følger senere, men her følger en beskrivelse af de faglige dimensioner fra de tre fag.

I medborgerskab beskæftiger eleverne sig med fagene samfundsfag, historie og religion. Gennem en tværfaglig og projektorienteret undervisning, er det faget medborgerskabs formål at bevidstgøre eleverne om det samspil der eksisterer mellem fagene og hjælpe dem til at forstå, at alt hænger sammen i forskellige måder at beskrive virkeligheden på gennem relationer, kultur, historie og livsopfattelser.

Undervisningen er tilrettelagt på en måde, der styrker elevernes samfundsfaglige og historiske bevidsthed og identitet, og giver dem indsigt i, hvordan de selv, deres livsvilkår og samfund er historieskabte.

Medborgerskab spiller generelt og ganske naturligt en stor rolle på skolen, da skolen er placeret i den gamle Frøslevlejr. Den historie, der knytter sig til stedet, bliver inddraget i alle mulige sammenhænge og specielt i morgensamlinger, når det falder sammen med vigtige datoer og begivenheder.

Såvel historiske som politiske/religiøse hændelser fra aktuelle brændpunkter vil komme i fokus og blive udgangspunkt for debat, diskussion og sammenligning omkring udvalgte religioner, sekter og livsopfattelser.

Eleverne skal have et grundigt kendskab til problemstillinger inden for forskellige kulturer med henblik på dels at forstå det danske samfunds udvikling som flerkulturelt samfund, og dels at kunne agere som handlende demokratiske borgere.

Ved hjælp af bl.a. projektuger, studieture, debatter, fællessamlinger, museumsbesøg, litteratur, film og eksempler fra dagligdagen belyses, debatteres og vurderes forskellige menneske- og livssyn.

## : Andre obligatoriske fag og undervisningsforløb

### : Idræt

Undervisningen i idræt på Frøslevs Efterskole bærer præg af, at skolen ligger smukt beliggende i Frøslev Plantage, der giver nogle særlige muligheder, som vi benytter os af i idrætstimerne.

Undervisningen er tilrettelagt, så alle skolens elever har idræt på samme tid. Det giver lærerne mulighed for at eleverne kan vælge forskellige idrætsdiscipliner inden for de rammer, der er beskrevet i

fællesmål for faget idræt.

Vores fokus i idrætsundervisningen er at introducere vores elever for idrætsgrene og lege i naturen, som motiverer og giver eleverne lyst til at bevæge sig. Vi giver ugentligt eleverne en skemalagt mulighed for at bevæge sig og for at have det sjovt med dette på en organiseret og fællesskabende måde.

### Kost og Motion

Faget er obligatorisk for 10. klasses eleverne og giver indblik i kroppens behov gennem øvelser og praktik blandet med teori.

## Afsluttende prøver m.m.

Frøslevs Efterskole tilbyder eleverne på 9. og 10. klassetrin at gå op til folkeskolens afgangsprøve på samme vilkår som eleverne i i folkeskolen. For 9. klasserne tilbydes prøver i alle fag, og for 10. klasser tilbydes prøverne i dansk, matematik og engelsk.

### Vejledning i prøveperioden

I den mundtlige prøveperiode er der prøveforberedende undervisning og vejledning på skolen. Det betyder, at de dage hvor eleven ikke har prøve, skal eleven deltage i prøveforberedende vejledning.

Eleven mødes i begyndelsen af hvert modul med de tilknyttede lærere og aftaler, hvad eleven arbejder med, og hvorvidt der er brug for hjælp fra lærernes side. Lærerne følger løbende op på elevens arbejde.

I prøveperioden er det vigtigt, at eleven arbejder selvstændigt med prøverelevant stof. Samtidig er der mulighed for at få vejledning af en lærer. Vejledningen kan både omfatte det faglige stofområde, men også personlig vejledning i det at gå til prøve.

I prøveperioden skal alle elever have mindst 21 timers undervisning. En prøvedag tæller for fire timers undervisning, uanset prøvens længde. Vi forventer at eleverne deltager i den prøveforberedende undervisning og vejledning, så skolen lever op til sin undervisningsforpligtigelse på mindst 21 timer ugentligt.

### Projekt i 9. klasse

**Formål og retningslinjer for projektugen**

Formålet med projektugen er at introducere projektarbejdet som en tværfaglig arbejdsform på en måde, der forbereder eleverne på arbejdsformen ved projektarbejde i ungdomsuddannelser.

### Problemorienteret projektarbejde

Arbejdsformen for 9. klasses projektarbejde er det ”problemorienterede projektarbejde”, hvilket betyder, at ens projektarbejde tager udgangspunkt i og kredser omkring en problemformulering, der stiller et spørgsmål inden for overemnet, som man ønsker at undersøge nærmere.

### Gruppearbejde og gruppedannelse

Projektarbejdet foregår i grupper på 2-4 elever. Gruppedannelsen finder sted efter en model, der tager udgangspunkt i den enkelte elevs faglige interesse inden for overemnet og ud fra de faglige introduktioner i inspirationstimerne.

### Fag og faglige dimensioner

Projektugen: I projektarbejde arbejdes problemorienteret med et emne på tværs af de fag, eleverne kender fra den daglige undervisning.

### Inspirationstimer

I timerne frem mod gruppedannelsen har eleverne inspirationstimer. Det er timer, hvor de bliver introduceret til mulige projekttemaer, der kombinerer tre af de seks fag inden for det valgte overemne.

### Projektarbejde

* **Synopsis:** Når eleverne har dannet grupper og fundet et underemne, består opgaven i at lave en synopsis, der skal afleveres til vejlederen.
* **Fremlæggelse:** Med udgangspunkt i synopsen skal eleverne fremlægge deres projektarbejde i slutningen af projektugen.

# Kapitel 4: 10. klasse

## 4.1 Formålsbeskrivelse 10. klasse

10. klasse er i år under forandring, men følger i skoleåret 20/21 som udgangspunkt 9. klassestilbuddet i struktur og opbygning, dog indgår studievejledningen som en del af undervisningen. Eksempelvis tilbydes der individuelle studievejledningssamtaler til eleverne i undervisningstiden.

# Kapitel 5: Linjefag og valgfag

## : Dans

Formålet med linjefaget dans er at dygtiggøre eleverne inden for forskellige dansestilarter, som Funk, Street, Jazz, Freestyle, Contemporary og Ballet.

(Stilarterne kan variere fra år til år, alt efter hvad der passer bedst til de elever, som går på linjen)

Der arbejdes henimod at klargøre eleverne til en evt. videreuddannelse som danser på andre dansestudier.

Eleverne skal arbejde målrettet mod at opføre en danseforestilling.

Der vil blive undervist i en grundig teknisk træning, samt opbygning af de forskellige muskelgrupper.

Eleverne vil i løbet af skoleåret blive præsenteret for forskellige dansestilarter, som f.eks. Funk, Street, Jazz, Contemporary, Freestyle og Ballet.

Eleverne vil i løbet af året blive trænet i selv at kunne fremstille små soloer, som skal bruges i den store danseforestilling.

Evalueringen består af elevernes afgangsforestilling, som løber af stablen i marts.

## : Film

Brugen af medier er en meget væsentlig del af menneskers liv i nutidens samfund. Derfor er det essentielt for alle at kunne dechifrere et medie og kunne afkode formålet med dette medie og det billedmateriale, som man påvirkes af.

Formål: At give eleverne en dybere forståelse af vores samtids brug af billedmedier. Dette vil sætte dem i stand til kritisk at kunne vurdere et billedmateriale, sætte det ind i en genresammenhæng og kunne vurdere og analysere brugen af tekniske virkemidler. Yderligere vil de blive i stand til i højere grad at være bevidst om de påvirkninger, vi modtager gennem visuelle medier. De vil samtidig blive i stand til selv at udtrykke sig gennem levende billeder.

Indhold: Eleverne vil som udgangspunkt modtage en indføring i filmens tekniske virkemidler for derigennem at vide, hvordan de selv skal kunne udtrykke et budskab via virkemidler. De vil desuden blive præsenteret for fire til fem forskellige genrer, og vil blive introduceret for de enkelte genrers særpræg og specielle virkemidler.

Derudover vil eleverne blive præsenteret for forskellige typer film: Reklamefilm, musikvideoer, kort-og novellefilm samt dokumentarfilm.

Tilsammen vil dette give eleverne et solidt fundament til selv at kunne udtrykke sig gennem visuelle medier, specielt inden for filmgenren.

Eleverne vil selv skulle lave reklamefilm, kort- og novellefilm samt en dokumentarfilm.

Evaluering: Foregår løbende, dels via samtaler og spørgsmål til eleverne både enkeltvis og som gruppe, dels via skriftlige evalueringsskemaer udleveret efter en del af undervisningsforløbene. Efter det første halvår vil eleverne desuden skulle aflevere en terminsprøve-film, som vil vise, om de har opnået den fornødne kompetence inden for faget. Faget afsluttes med et større filmprojekt: FLE Films afgangsfilm, hvor eleverne inden for en defineret genre skal demonstrere deres færdigheder.

## : Musik

### Formål:

* + - At opøve elevernes musiske og musikalske færdigheder.
		- At lære at formidle musik.
		- At udtrykke sig gennem musik.
		- At turde optræde.
		- At opøve elevernes evner til at iagttage og reflektere over musiske udtryk og genrer.
		- At være en del af et forpligtende fællesskab.
		- At forberede dem på videre arbejde og uddannelse indenfor den musiske verden

### Indhold:

Vi forventer, at eleverne har kendskab til og arbejdet med deres valgte instrument, inden de kommer på Frøslevs Efterskole. Der arbejdes først og fremmest med sammenspil, individuelt arbejde med instrumentalt solostykke og solo- og korsang, og her kræves det, at der individuelt og sammen bliver øvet for at kunne spille/synge sammen.

Derefter kan undervisningen inddeles i følgende tre dele:

### Sammenspil/Sang

Eleverne vælger selv, om de vil spille på et instrument, eller om de vil synge. De vil herefter få undervisning i henholdsvis sammenspil eller i sang og efter øvning i grupper og hver for sig spille sammen. Der vil ikke foregå̊ decideret soloundervisning, men undervisningen vil bero på at arbejde med den individuelle elevs færdigheder og hele tiden udfordre indenfor deres nærmeste udviklings-, færdigheds- og vidensniveau i sammenspils- og sangtimerne. Derudover tilstræbes det, at eleverne hører, ser og reflekterer over andres musik ved at høre sig selv via indspilning og optagelser, eller ved at høre, se og deltage i forskelligartede koncerter.

Eleverne skal opøve en øve disciplin som forventes af lærere, men også af deres medstuderende i og med de er i et helt specielt forpligtende fællesskab.

Eleverne skal spille forskellige koncerter i løbet af året. Her har de mulighed for at udvikle sig performance- og formidlingsmæssigt, musisk, men også menneskeligt at turde at træde ud over egne grænser.

### Musikteori

Eleverne får undervisning i musikteori for at udvide deres viden om musik og sammenhængen i musikken. Undervisningen i musikteori indeholder undervisning i nodelære, akkordsammensætning, intervaller, akkordlære, skalalære, rytmeforståelse osv. Vi søger at undervise med musikteorien og i musikteorien. Vi underviser altså også i sammenspil og sang med musikteori – her læser vi noder og taler om tegn indenfor dynamik, bruger de musiske betegnelser osv. Alt sammen for at automatisere og udvide forståelsen for og i musik.

### Kor

Vi mener korsang er vigtigt for alle musikere – uanset instrument. Her lærer man at lytte, tilpasse sig og man finder også her en helt særlig samhørighed – at synge sammen.

### Evaluering

Sker dels løbende gennem undervisningen ved spørgsmål til elevernes forståelse af de elementer, der er blevet berørt, og de resultater, de har opnået - som afrunding på den daglige undervisning. Dels sker det

gennem en koncertturné, vi tager på i en uge i løbet af det første halve år som midtvejsevaluering. Dels sker det igennem en samlet afsluttende evaluering. Evalueringen foregår mundtligt ud fra et oplæg, der f.eks. kan berøre følgende punkter:

1. Elevens forståelse og beherskelse af musikken som udtryksmiddel.
2. Elevens bevidsthed og oplevelse omkring det at stå̊ over for en forsamling.
3. Elevens forståelse og oplevelse af musikken som æstetisk udtryksform.
4. Elevens læring socialt og fagligt.
	1. **: Lyddesign**

### Formål:

* + - At opøve elevernes musikalske færdigheder indenfor musik og lyddesign produktioner
		- At lære at arbejde med lyddesign til film og dramaturgiske produktioner
		- At lære at formidle lyddesign med computeren som værktøj
		- At få teknisk indsigt i lydstudie og live lyd gear
		- At lære at komponere musik herunder: form, taktart, tempo, stil, instrumentvalg mm.
		- At arbejde med live lyd
		- At tro på det menneskelige øje og øre
		- At turde optræde som DJ eller performing artist
		- At lære at samarbejde på kryds og tværs af de andre linjefag
		- At forberede eleverne til bl.a. lyddesigner uddannelsen SONIC COLLEGE

### Indhold

På lyddesigner linjen kommer eleverne til at arbejde med musikproduktion, lyd til film, DJ & performing og live lyd.

**Musikproduktion:** Her producerer eleverne deres egne musik tracks & beats. Der arbejdes i et lydstudie miljø udstyret med IMAC, lydkort, midi-controller, studiesoftware (Logic Pro X & Ableton Live 10) og en masse lydpakker og andet grej.

Eleverne bliver introduceret til alt software og lærer igennem hele forløbet en lang række teknikker og forskellige workflow metoder tilrettelagt musik produktion.

Der bliver også arbejdet med komposition, genrebekendtskab, instrumentgrupper og musikteori.

**Lyd til film:** Her samarbejdes der med film linjen hvor eleverne på lyddesign linjen skaber hele lydsiden til forskelligt filmmateriale herunder:

Optagelse på set, Dialog, Sound Effects, Foley, Atmosfære/Ambience og Musik.

Når alle lydsidens forskellige delelementer er færdige, så skal eleverne arbejde med mix, historiefortælling og samarbejde med instruktør og skabe et færdigt produkt.

**DJ & Performing:** Eleverne bliver introduceret til en DJ pult og software og lærer hvordan man afvikler musik til enten diskotek, fest, koncert eller andre former for live performance.

Ud over det, så lærer eleverne at lave live performance f.eks. at begå sig på en scene, udføre et sceneshow og levere et godt show.

**Live Lyd:** Her lærer eleverne alt om teknikken og udstyret i livelyd sammenhæng. Alt fra PA-anlæg, mixerpult,

mikrofoner og kabler til opsætning, lyd-mix og koncert afvikling.

### Evaluering

Foregår løbende gennem undervisningen ved spørgsmål til elevernes forståelse af de elementer, der er blevet berørt, og de resultater, de har opnået - som afrunding på den daglige undervisning.

Hver fredag er der online quiz-konkurrence hvor det materiale der er blevet arbejdet med i løbet af en uge, bliver samlet til spørgsmål som eleverne svarer på.

Dels sker det gennem en turné, vi tager på i en uge i løbet af det første halve år som midtvejsevaluering. Dels sker det igennem en samlet afsluttende evaluering hvor eleverne udfører en række opgaver som gør brug af alt det de har lært igennem året. Herefter reflekteres og evalueres der mundligt over processen, udførelsen og resultatet.

### Krav

Linjen starter på begynder-niveau og løfter alle elever i takt med hinanden, men det er en stor fordel hvis man i forvejen spiller på et instrument (eller flere) og generelt har en musikalsk eller lydmæssig baggrund, da linjen er spækket med avanceret teknik, metoder og kreative udfordringer.

## : Teater

Formålet med undervisningen i teater er at udvikle elevernes færdigheder og lyst til at udtrykke sig gennem genren og give dem indsigt i teatrets særlige kommunikationsformer.

* at blive bedre til at spille teater
* at få indblik i teatret som kunstfag
* opleve fagets sjove og magiske øjeblikke
* at mærke ”suset”
* at bruge teatret som kunstnerisk udtryksform

Målet er at udvikle elevernes kreativitet, fantasi, selvtillid og bevidsthed om brugen af krop og stemme, således at vi styrker deres kommunikative evner og forbereder dem på at stå på scenen foran et publikum.

Undervisningens indhold vil bestå af praktisk træning og teoretisk baggrund i grundlæggende metoder og teknikker omkring koncentration, status- og kropssprog, stemmetræning, karakterarbejde, rollespil, fokus, timing, fysisk udtryk mm., og vil kunne tage udgangspunkt i f.eks. teatersport, mime, masketeater, sort teater, monologarbejde.

Undervisningen vil være krævende og, til tider, grænsesøgende, så vi vil fra starten arbejde målrettet med elementer som samarbejde, tillid, ansvarlighed og tryghed i forhold til andre.

Teaterholdet arbejder hen imod en turné med en selvproduceret opsætning. For at forberede dem bedst muligt på dette, vil vi arbejde med klassiske forfattere, kendt og ukendt tekstmateriale, små produktioner og forskellige stilarter og genrer inden for teater.

Undervisningens for mål er, at eleverne tilegner sig kundskaber og færdigheder, der sætter dem i stand til:

* at turde stå frem og udtrykke sig
* at udvikle selvværdi
* at kunne beskrive, analysere og vurdere eget og andres dramaudtryk
* at forstå og fortælle en historie i dramatisk samspil
* at samarbejde med andre gennem improvisation
* at opnå forståelse for forskellige kulturelle teatertraditioner

## : eSport

Formål:

At opøve elevernes færdigheder i deres valgte computerspil både individuelt og som team. At blive bedre til at samarbejde og kommunikere. At få en større viden om hvad der kræves for at arbejde professionelt med esport, som spiller, træner, kommentator eller noget helt andet indenfor sporten.

Indhold:

Faget vil koncentrere sig om Counter-Strike:Global Offensive og League of Legends. Eleverne inddeles i teams af 5 personer, og øver sig i at spille sammen og blive dygtigere. Der vil være fællesoplæg og evaluering løbende. Gaming og esport på Frøslevs Efterskole bliver vores værksted til at træne og udvikle spillerne. I linjefagstimerne går eleverne i samspil med læreren i dybden med de klassiske titler som CSGO og LoL. Eleverne vil arbejde med forskellige strategier og spillestile. Vi satser på at få besøg af andre dygtige spillere igennem skoleåret. Både amatører og professionelle. Vi får besøg af en kostvejleder som vil vejlede og fortælle om det sunde alternativ til gamer snacks og energidrik, samt en fysioterapeut for at belyse og fortælle om forebyggelse af skader. Eleverne kommer til at udforske de nyeste titler på markedet og snuse lidt til hvordan fremtidens esport kan se ud. Eleverne skal være med til at arrangere LAN-events på skolen, samt deltage i sådanne, i forbindelse med at andre linjefag tager på turné.

## Valgfag

Eleverne kan vælge et valgfag 2 lektioner om ugen. Valgfagene vil være delt op i tre perioder, hvor der udbydes forskellige fag. Nogle af de valgfag der udbydes kan være:

* + - Klaver for begyndere
		- Guitar for begyndere
		- Hår og makeup
		- Tegn og mal
		- Løb
		- Udeliv

# Kapitel 6: Anderledes uger, musical og andre aktiviteter

## : Anderledes uger i årskalenderen

I skoleåret 2020-21 er der planlagt følgende anderledes uger: Uge 33: Introuge

Uge 38, 45 og 6: Linjefagsuge

Uge 9-12: Musical

Uge 47: Brobygning 10. klasser og projektuge for 8. og 9. klasserne.

Uge 14: Studietur til Berlin

Omkring maj: Skriftlige prøver Omkring uge 22-24: Mundtlige prøveperiode

Uge 25: Afslutningsuge

Planlægningen af de anderledes uger, musical og andre aktiviteter finder sted løbende over året, hvorfor ikke alle beskrivelser er fuldstændige fra begyndelsen af skoleåret. Indholdsbeskrivelsen af disse aktiviteter vil derfor blive løbende opdateret over skoleåret – dog sigtes imod, at aktiviteten er beskrevet fuldstændigt senest fire uger, inden aktiviteten finder sted.

### : Introuge

Det overordnede formål med introugen er at sikre, at eleverne lærer hinanden, skolen og lærerne at kende, samt at den enkelte elev finder sig til rette og ønsker at deltage i at opbygge et fællesskab på skolen. Dertil skal introperioden lette elevernes overgang fra en opsplittet hverdag mellem skole, lektier og familieliv til en hverdag, hvor nævnte elementer er integreret i en sammenhængende helhed.

Indhold:

* Sang og dans
* Forskellige samarbejdsøvelser
* Cykelorienteringsløb i byen og på skolen
* Udflugter i omegnen
* Kontaktgruppemøder
* Basiskurser i brandslukning
* Linjefagsundervisning

### : Linjefagsuge

Skolen afholder hvert år en linjefagsuge i efteråret og en i foråret. Undervisningen bliver i disse perioder tilrettelagt af lærerne fra de enkelte linjefag. Formålet med ugerne er at give eleverne mulighed for fordybelse i specifikke faglige områder inden for fagene Musik, Lyddesign, Dans, Film, Esport og Teater, samt at forberede dem til store produktioner som danseshow, musikturne, teaterforestilling og afvikling af efterskolernes dag.

Indholdet af undervisningen lægger sig op ad det indhold, som linjefaget bekender sig til i den daglige undervisning.

Linjefagsugerne er en naturlig del af linjefagsundervisningen, og derfor vil evalueringen foregå løbende og i henhold til de redskaber, der ligger i de enkelte linjefags indholdsplaner.

### : Mundtlig prøveperiode

Prøveperioden er beskrevet i Kapitel 3: Obligatoriske fag og den boglige undervisning.

### : Afslutningsuge/-tur

På Frøslevs Efterskole holder vi en samlet afslutning den sidste uge, så vidt det er muligt i forhold til de sidste mundtlige prøver

Udover at få pakket skolen sammen og gjort rent bruger vi god tid på at klargøre elevernes store galla- aften, og har både sportslige og kreative aktiviteter. Eleverne laver en telt Camp på skolens område og for denne bygget op i fællesskab. Eleverne får sagt tak på linjefagene og skriver flittigt mindeord til hinanden. Aktiviteter i løbet af ugen kunne være: volleyball-turnering, tennis, cykeltur til stranden, morgen-løbetur og fodboldspil. Derudover skal eleverne hjælpe med praktiske opgaver som f.eks. at lave mad.

Eleverne medbringer selv telt og aftaler tilnærmelsesvis også selv, hvem der har lyst til at sove sammen. Skolen vil naturligvis også være behjælpelig, skulle det være nødvendigt. Dagene vil også være prægede af muligheder for frivillige aktiviteter. Det vil være obligatorisk at deltage i måltiderne; morgenmad, middagsmad og aftensmad, samt aftenssamling med sang ved bålet.

## : Musical

### : Det pædagogiske sigte med musicalen

Et forløb, som alle eleverne deltager i. Igennem dette undervisningsforløb er formålet at opøve eleverne i udfoldelse, hvor de er yderst afhængige af hinanden. I teenagealderen er eleverne konstant på scenen omkring deres eget liv. De søger – afprøver og reflekterer med sig selv, kammeraterne og de voksne.

Igennem musik, sang, sceniske aktører, koreografi, sminkører osv. undervises eleverne i at udfordre nye roller og udvikle deres kreative musiske evner i en anderledes og meget professionel ramme. Det vil være et positivt bidrag til deres fortsatte identitetssøgning.

Den faglige undervisning indeholder en række delelementer. Der arbejdes intensivt med dygtiggørelse af de givne områder – for til sidst at fremvise et samlet resultat for forældre, venner, gamle elever, indbudte m.v.

Didaktiske overvejelser:

En æstetisk praksis:

* en introduktionsfase, der giver eleverne et fagligt fundament
* en fordybelsesfase med fokus på temaet under mere eller mindre faste rammer.

En fordybelse og skabelse af produkt ud fra idé og fokus, samt en perfektionering, så produktet kan forevises for andre.

Evalueringen af det konkrete musicalprojekt finder sted i forlængelse af perioden og sker i tæt samspil mellem eleverne og de pågældende lærere. Helheden vurderes, og elevernes eget udbytte vurderes. Vi skal også gøre opmærksom på, at der hvert år afholdes audition på rollerne til musicalen.

### : Audition

Eleverne prøves i forskellige af vores linje-discipliner med det formål at udvælge de bedst egnede til rollerne i vores årlige musical. Her øves eleverne i at performe under pres. En audition giver samtidig et billede på den virkelige verden og de udvælgelseskriterier, der kan være i forbindelse hermed.

### : Musicalproduktionen

Musicalproduktionen foregår over fire uger, samt som afslutning en femte uge med to forestillinger hver dag.

Formålet med selve produktionen af en større forestilling er at lære eleverne nødvendigheden af, at man får lavet det, man skal, da andre er afhængige af ens produkt. Respekten for hinandens arbejde er også en vigtig del heraf, og alle arbejder sammen i et stort fællesskab for at få alle dele af forestillingen færdige til tiden.

Eleverne vil opdage, at de bliver utroligt trætte, og at det er et stort pres at få alting til at klappe. Ofte vil de sidste detaljer først være klar lige til premieren, og eleverne vil opleve en musicalproduktion, der er så tæt på virkeligheden som muligt.

## : Andre aktiviteter på Frøslevs Efterskole

### : Forældreweekend

(Beskrevet under forældrekontakt)

### : Efterskolernes dag

Alle elever samt personale vil denne dag være på skolen. De vil deltage i modtagelse og rundvisning af gæster. Derudover er eleverne aktive på deres respektive linjer, hvor de viser et udpluk af, hvad undervisningen står for. Elevernes rundvisning og formidling af skolens værdier og hverdag er en vigtig faktor.

# Kapitel 7: Skole- og erhvervsvejledning

## : Generelt om skole- og erhvervsvejledning på Frøslevs Efterskole

Alle elever på skolen tilbydes en personlig vejledningssamtale med en af skolens erhvervsvejledere. Skolens erhvervsvejledere er eleven behjælpelige med tilmelding videre i uddannelsessystemet.

Det er målet at etablere og koordinere vejledning, der fremmer målet om uddannelse til alle ved at:

* + - give vejledning/ rådgivning til unge, forældre og øvrige samarbejdspartnere.
		- understøtte de unges selvværd gennem kvalitet og professionalisme i vejledningen.

Hvorfor:

* + - Uddannelse giver personlig vækst.
		- Uddannelse fremmer selvtillid.
		- Uddannelse giver bedre mulighed for at tackle udviklingen på arbejdsmarkedet, herunder bl.a. arbejdsmarkedets hastige teknologisering.
		- Uddannelse medvirker til at fremme faglige og personlige kvalifikationer.
		- Uddannelse øger beredskabet til forandringer og fremmer et indholdsrigt job- og fritidsliv
		- Uddannelse giver større sikkerhed for fast tilknytning til arbejdsmarkedet. Værdigrundlag:

Skolens vejledning skal få de unge til at føle sig velkomne. Det skal samtidigt være et sted, hvor de unge oplever, at vejledningen er til for dem. Vejlederen skal have god tid til at yde den hjælp, som er nødvendig. Hjælpen skal gives i respekt for, at det i sidste ende er deres eget ansvar, hvad de vælger at gøre. Det er en god idé at inddrage forældrene i vejledningsprocessen. Succeskriteriet er ikke, at man får de unge sendt videre i systemet, men at de unge kommer i gang med noget, som de selv synes, de kan bruge til noget, således at de oplever sig selv som succesfulde.

Vejledningen:

Vejledningens kvalitet er betinget af, at den;

* + - er synlig og let tilgængelig
		- er målrettet, defineret og beskrevet
		- foregår i fysiske rammer, som understøtter vejledningen
		- er underlagt evalueringsprocedure
		- er samordnet med anden vejledning
		- tager udgangspunkt i den vejledningssøgende
		- udføres på et etisk og solidt fagligt grundlag
		- er inspirerende, motiverende og udviklingsorienteret
		- er en struktureret proces
		- udføres af kvalificerede vejledere.

# Kapitel 8: Inklusionstilbud på Frøslevs Efterskole

Fra og med skoleåret 2013/14 er det på efterskoler ikke længere muligt at få bevilliget støttetimer til lettere faglig støtte, dvs. 9 timer eller derunder via det kommunale system og PPR. Derimod kan efterskoler oprette et inklusionstilbud og tilbyde faglig støtte til elever, der har behov for denne støtte for at blive inkluderet i den almindelige undervisning. Inklusion er ifølge lov om inklusion af elever med særlige behov defineret ved *supplerende undervisning eller anden faglig støtte til en elev, der har brug for støtte, og som ikke alene kan understøttes ved brug af undervisningsdifferentiering og holddannelse, med henblik på elevens inklusion i den almindelige undervisning*.

## Inklusiontilbud

Der er mulighed for at etablere et inklusionstilbud i skoleåret 2020/21 i 8. og 9. eller 10. klasse. Hvis dette bliver aktuelt vil der i nogle af timerne være et to-lærersystem, der gør en gruppedannelse mulig hvor fagligt svage elever tilgodeses.

Der vil kunne tildeles ekstra kontaktlærertid til elever der har brug for social inklusion.

### Inklusionstilbuddet kan udbydes til elever, der opfylder mindst én af følgende betingelser:

* For elever, der tidligere i deres skolegang har modtaget særlig støtte eller specialundervisning på op til 9 timer/12 lektioner ugentligt på grundlag af PPR.
* For elever, der har særlige faglige vanskeligheder i fagene dansk, matematik og engelsk som kræver en særlig tilrettelæggelse af undervisningen.
* For elever, der tidligere i deres skolegang har oplevet problemer med inklusion i det sociale fællesskab i en klasse.
* For elever, der vurderes som socialt udsatte eller på anden vis særligt sårbare.
* For elever, der har defineret læse-stavevanskeligheder med IT-rygsæk - forudsat at eleverne selv har og kan håndtere hjælpeprogrammerne i et omfang, at eleverne ikke behøver hjælp til det rent tekniske.

Vurderingen af, om eleven kan omfattes af inklusions tilbuddet finder sted i et samarbejde mellem skolen (forstander og underviserteam) og hjemmet (eleven og forældre/myndighedshaver) og sker på baggrund af en åben kommunikation inden eller omkring skolestart om elevens særlige faglige eller sociale vanskeligheder. Vurderingen lægger meget vægt på, at skolen og underviserteamet har kompetencen til at give eleven den faglige og sociale støtte, som eleven har brug for.

**Vejledning af elever og deres forældre (myndighedshaver) i forhold til inklusionstilbud**

### Identificeringen af inklusionselever kan ske på én af følgende tre måder:

* + 1. At forældre (myndighedshaver) henvender sig til skolen med henvisning til skolens inklusionstilbud. Her vil eleven og dennes forældre (myndighedshaver) blive indbudt til en rundvisning med efterfølgende inklusionsmøde jf. nedenstående.
		2. At skolens forstander eller den lærer, der forestår optagelsessamtalen vurderer, at eleven og dennes forældre (myndighedshaver) skal til et opfølgende inklusionsmøde jf. nedenstående for at blive optaget på skolen.
		3. At lærerne eller skolens forstander i løbet af skoleåret vurderer, at eleven har behov for den særlige faglige eller sociale støtte for at blive fagligt eller socialt inkluderet i den almindelige undervisning og efterskolelivet i almindelighed – et behov som skolens inklusionstilbud ville kunne imødekomme.

### Inklusionsmøde

På baggrund af ovenstående identificering afholdes et inklusionsmøde med deltagelse af forstander, en lærer fra teamet samt eleven og dennes forældre (myndighedshaver) for en nærmere afdækning af elevens individuelle behov for inklusion og en vurdering af, hvorvidt skolen kan imødekomme elevens individuelle behov. Der lægges vægt på, at vurderingen af, hvorvidt skolen kan imødekomme elevens individuelle behov i sidste ende ligger hos forstanderen og ikke i kommunalt regi. I vurderingen kan dog indgå tidligere skole- og PPR-udtalelser.

### Individuel inklusionsaftale

På baggrund af inklusionsmøde formulerer skolen en individuel inklusionsaftale med beskrivelse af indholdet og omfanget af et individuelt inklusionstilbud som sendes til underskrift hos eleven og dennes forældre (myndighedshaver).

### Evaluering

Inklusionsaftalen evalueres med henblik på mulige ændringer mindst to gange i løbet af skoleåret i forbindelse med skolens forældresamtaler. Forældre (myndighedshaver) kan dog også løbende over

året henvende sig til skolen med ønske om evaluering af den individuelle inklusionsaftale. Det er dog i sidste ende forstanderen, der tager stilling til om skolen kan imødekomme ønsker til ændring af inklusionsaftalen. I slutningen af skoleåret foretages en samlet evaluering af det individuelle inklusionstilbud.